text: Få parterapi - inden problemerne melder sig
  12 august 2015 kl. 13.56
  Par med børn i Hedensted Kommune kan nu komme i terapi - allerede inden de får problemer.
  I Hedensted Kommune tilbyder de nu et gratis kursus til par med børn i alderen 0 til 18 år. Deltagerne på kurset kommer til at være par både med og uden problemet, og kurset fokuserer derfor ikke kun på problemer, men handler også om at udvikle de gode sider ved forholdet, som eksempelvis humor og hygge.
  - Kurset henvender sig til forældre, og det er et kursus om parforhold og kommunikation og forbygning af konflikter i hjemmet. For at familien trives og for børnenes skyld, siger Birgit Jakobsen, byrådsmedlem i Hedensted Kommune og medlem i udvalget for social omsorg.
  Hedensted Kommunes første PREP-kursus, som kurset hedder, er gratis og bliver for første gang oprettet i uge 38.
  Se her Birgit Jakobsen fortælle hvad kurset går ud på, og hvem kurset henvender sig til. (Varighed: 1:01 minutter)
  
  